A budapesti Groupama Arénában megrendezett Fradi-DVTK labdarúgó-mérkőzésen egy hanggránát okozott súlyos sérülést - tudtuk meg a BRFK-tól.

A 17 óra 30 perckor kezdődő meccs második félidejében egy 35 éves budapesti férfi a fiának átadott egy hanggránátot, ami a gyerek kezében felrobbant. A szerkezet a kisfiúnak súlyos sérülést okozott, ezért őt a mentők kórházba szállították.

A történtek miatt a IX. kerületi rendőrkapitányság gondatlanságból elkövetett, súlyos testi sértés miatt indított eljárást.

Olvasónktól úgy tudjuk, hogy az eset a Fradi B középben történt, ahol az 56. percben indítottak görögtüzet.